జన్నెమాన్ మలన్

జన్నెమాన్ నియువుడ్ట్ మలన్ (జననం 1996, ఏప్రిల్ 18) దక్షిణాఫ్రికా క్రికెట్ ఆటగాడు. 2019 ఫిబ్రవరిలో దక్షిణాఫ్రికా క్రికెట్ జట్టు కోసం అంతర్జాతీయ క్రికెట్ లోకి అరంగేట్రం చేసాడు.

 దేశీయ, టీ20 కెరీర్ 
మలన్ 2016 ఆఫ్రికా టీ20 కప్ కోసం నార్త్ వెస్ట్ జట్టులో చేర్చబడ్డాడు. 2017 ఆగస్టులో, టీ20 గ్లోబల్ లీగ్ మొదటి సీజన్ కోసం బ్లూమ్ సిటీ బ్లేజర్స్ జట్టులో ఎంపికయ్యాడు. అయితే, 2017 అక్టోబరులో, క్రికెట్ దక్షిణాఫ్రికా మొదట్లో టోర్నమెంట్‌ను 2018 నవంబరుకి వాయిదా వేసింది, ఆ తర్వాత వెంటనే రద్దు చేయబడింది.

మలన్ 2017–18 సిఎస్ఎ ప్రావిన్షియల్ వన్డే ఛాలెంజ్ టోర్నమెంట్‌లో పది మ్యాచ్‌ల్లో 500 పరుగులతో అత్యధిక పరుగుల స్కోరర్‌గా నిలిచాడు. పది మ్యాచ్‌లలో 1,046 పరుగులతో 2017–18 సన్‌ఫోయిల్ 3-డే కప్ టోర్నమెంట్‌లో అత్యధిక పరుగుల స్కోరర్‌గా నిలిచాడు.

2018 జూన్ లో, 2018-19 సీజన్ కోసం కేప్ కోబ్రాస్ జట్టులో జట్టులో ఎంపికయ్యాడు. 2018 సెప్టెంబరులో, 2018 ఆఫ్రికా టీ20 కప్ కోసం వెస్ట్రన్ ప్రావిన్స్ జట్టులో ఎంపికయ్యాడు. నాలుగు మ్యాచ్‌లలో 178 పరుగులతో టోర్నమెంట్‌లో వెస్ట్రన్ ప్రావిన్స్ తరపున అత్యధిక పరుగులు చేసిన ఆటగాడిగా నిలిచాడు.

2018 అక్టోబరులో, మ్జాన్సి సూపర్ లీగ్ టీ20 టోర్నమెంట్ మొదటి ఎడిషన్ కోసం కేప్ టౌన్ బ్లిట్జ్ జట్టులో మలన్ ఎంపికయ్యాడు. 2019 సెప్టెంబరులో, 2019 మ్జాన్సి సూపర్ లీగ్ టోర్నమెంట్ కోసం కేప్ టౌన్ బ్లిట్జ్ జట్టు కోసం జట్టులో ఎంపికయ్యాడు. 2021 ఏప్రిల్ లో, దక్షిణాఫ్రికాలో 2021–22 క్రికెట్ సీజన్‌కు ముందు బోలాండ్ జట్టులో ఎంపికయ్యాడు.

2021 ఏప్రిల్ లో, 2021 పాకిస్తాన్ సూపర్ లీగ్‌లో రీషెడ్యూల్ చేయబడిన మ్యాచ్‌లలో ఆడేందుకు మలన్ ఇస్లామాబాద్ యునైటెడ్ చేత సంతకం చేయబడింది. 2022 జూలైలో, లంక ప్రీమియర్ లీగ్ మూడవ ఎడిషన్ కోసం గాలే గ్లాడియేటర్స్ చేత సంతకం చేయబడ్డాడు.

2022 సెప్టెంబరులో, ప్రారంభ 2023 సీజన్ కోసం జోహన్నెస్‌బర్గ్ సూపర్ కింగ్స్ ద్వారా ఎస్ఎ20 ప్లేయర్ వేలంలో మలన్ కొనుగోలు చేయబడడ్డాడు.

 అంతర్జాతీయ కెరీర్ 
2019 ఫిబ్రవరిలో, క్వింటన్ డి కాక్ గాయం కారణంగా మ్యాచ్‌లకు దూరమైన తర్వాత, పాకిస్తాన్‌తో సిరీస్ కోసం దక్షిణాఫ్రికా యొక్క ట్వంటీ 20 ఇంటర్నేషనల్ జట్టులో మలన్ చేర్చబడ్డాడు. 2019 ఫిబ్రవరి 3న పాకిస్తాన్‌పై దక్షిణాఫ్రికా తరపున తన టీ20 అరంగేట్రం చేసాడు.

2020 జనవరిలో, ఇంగ్లండ్‌తో జరిగిన వారి సిరీస్ కోసం దక్షిణాఫ్రికా వన్డే ఇంటర్నేషనల్ జట్టులో మలన్ ఎంపికయ్యాడు. ఆ తర్వాతి నెలలో, ఆస్ట్రేలియాతో జరిగే సిరీస్ కోసం దక్షిణాఫ్రికా వన్డే జట్టులో కూడా ఎంపికయ్యాడు. 2020, ఫిబ్రవరి 29న ఆస్ట్రేలియాతో జరిగిన మ్యాచ్‌లో దక్షిణాఫ్రికా తరపున తన వన్డే అరంగేట్రం చేసాడు, కానీ గోల్డెన్ డక్‌తో ఔటయ్యాడు. అయితే, తదుపరి మ్యాచ్‌లో, మలన్ అజేయంగా 129 పరుగులతో తన తొలి వన్డే సెంచరీ చేశాడు. దక్షిణాఫ్రికా ఆరు వికెట్ల తేడాతో ఆస్ట్రేలియాను ఓడించింది.

2021, జూలై 16న, ఐర్లాండ్‌తో జరిగిన మూడవ వన్డేలో, మలన్ అజేయంగా 177 పరుగులు చేశాడు, వన్డే క్రికెట్‌లో దక్షిణాఫ్రికా తరపున ఒక బ్యాట్స్‌మన్ చేసిన నాల్గవ అత్యధిక వ్యక్తిగత స్కోరు. క్వింటన్ డి కాక్‌తో కలిసి 225 పరుగుల భాగస్వామ్యాన్ని కూడా పంచుకున్నాడు.

2022 జనవరిలో వార్షిక ఐసీసీ అవార్డ్స్‌లో, 2021 సంవత్సరానికి ఐసీసీ పురుషుల వన్డే టీమ్ ఆఫ్ ది ఇయర్‌లో మలన్ ఎంపికయ్యాడు. ఐసిసి ఎమర్జింగ్ మెన్స్ క్రికెటర్ ఆఫ్ ది ఇయర్‌గా కూడా ఎంపికయ్యాడు.

 మూలాలు 

 బాహ్య లింకులు 
 

వర్గం:దక్షిణాఫ్రికా టీ20 క్రికెట్ క్రీడాకారులు
వర్గం:దక్షిణాఫ్రికా వన్డే క్రికెట్ క్రీడాకారులు
వర్గం:దక్షిణాఫ్రికా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1996 జననాలు